РЕГЛАМЕНТ (ЕО) № 1150/2009 НА КОМИСИЯТА
от 10 ноември 2009 година
за изменение на Регламент (ЕО) № 1564/2005 по отношение на стандартните формуляри за публикуването на обявления в рамките на процедурите за възлагане на обществени поръчки в съответствие с директиви 89/665/ЕИО и 92/13/ЕИО на Съвета
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 89/665/ЕИО на Съвета от 21 декември 1989 г. относно координирането на законовите, подзаконовите и административните разпоредби, отнасящи се до прилагането на производства по обжалване при възлагането на обществени поръчки за доставки и за строителство (1), и по-специално член 3а от нея,
като взе предвид Директива 92/13/ЕИО на Съвета от 25 февруари 1992 г. относно координирането на законовите, подзаконовите и административните разпоредби относно прилагането на правилата на Общността по възлагане на обществени поръчки на субекти, извършващи дейност във водния, енергийния, транспортния и телекомуникационния сектор (2), и по-специално член 3а от нея,
като взе предвид Директива 2004/17/ЕО на Европейския парламент и на Съвета от 31 март 2004 г. относно координирането на процедурите за възлагане на поръчки от възложители, извършващи дейност в секторите на водоснабдяването, енергетиката, транспорта и пощенските услуги (3), и по-специално член 44, параграф 1 от нея,
като взе предвид Директива 2004/18/ЕО на Европейския парламент и на Съвета от 31 март 2004 г. относно координирането на процедурите за възлагане на обществени поръчки за строителство, доставки и услуги (4), и по-специално член 36, параграф 1 от нея,
след консултация с Консултативния комитет за обществени поръчки,
като има предвид, че:
(1)
Директиви 89/665/ЕИО и 92/13/ЕИО, изменени с Директива 2007/66/ЕО на Европейския парламент и на Съвета (5), дават възможност на държавите-членки да предвидят съкращаване на срока за заявяване на недействителност на дадена обществена поръчка, когато възложителят или възлагащият орган е публикувал обявление за възлагане на обществена поръчка в съответствие съответно с Директива 2004/17/ЕО или Директива 2004/18/ЕО без предварително публикуване на обявление за поръчка, при положение че обявлението за обществена поръчка включва основания за решението за възлагане на поръчката без предварително публикуване на обявление за поръчка в Официален вестник на Европейския съюз.
(2)
Стандартните формуляри за обявления за обществена поръчка са посочени в приложения III и VI към Регламент (ЕО) № 1564/2005 на Комисията от 7 септември 2005 г. за установяване на стандартни формуляри за публикуване на обявления в рамките на процедурите за възлагане на обществени поръчки съгласно Директиви 2004/17/ЕО и 2004/18/ЕО на Европейския парламент и на Съвета (6). С цел да се осигури пълната ефективност на директиви 89/665/ЕИО и 92/13/ЕИО, изменени с Директива 2007/66/ЕО, стандартните формуляри за тези обявления трябва да бъдат коригирани, така че възложителите и възлагащите органи да могат да включат в тези обявления основанията, посочени в член 2е от директиви 89/665/ЕИО и 92/13/ЕИО.
(3)
Директиви 89/665/ЕИО и 92/13/ЕИО предвиждат да се използва обявление за доброволна прозрачност ex ante, с цел да се гарантира на доброволни начала прозрачност преди възлагане на поръчката. Необходимо е да се създаде стандартен формуляр за това обявление.
(4)
Поради това Регламент (ЕО) № 1564/2005 следва да бъде съответно изменен,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 1564/2005 се изменя, както следва:
1.
Заглавието се заменя със следното:
2.
След първото позоваване се добавят следните правни основания:
„като взе предвид Директива 89/665/ЕИО на Съвета от 21 декември 1989 г. относно координирането на законовите, подзаконовите и административните разпоредби, отнасящи се до прилагането на производства по обжалване при възлагането на обществени поръчки за доставки и за строителство (7), и по-специално член 3а от нея,
като взе предвид Директива 92/13/ЕИО на Съвета от 25 февруари 1992 г. относно координирането на законовите, подзаконовите и административните разпоредби относно прилагането на правилата на Общността по възлагане на обществени поръчки на субекти, извършващи дейност във водния, енергийния, транспортния и телекомуникационния сектор (8), и по-специално член 3а от нея,
3.
Вмъква се следният член 2а:
„Член 2а
От датата на влизане в сила на съответните национални мерки за транспониране на Директива 2007/66/ЕО на Европейския парламент и на Съвета (9) и не по-късно от 21 декември 2009 г. възлагащите органи и възложителите използват за публикуване на обявлението, посочено в член 3а от директиви 89/665/ЕИО и 92/13/ЕИО, в Официален вестник на Европейския съюз стандартния формуляр, посочен в приложение XIV към настоящия регламент.
4.
Приложение III се заменя с текста, посочен в приложение I към настоящия регламент.
5.
Приложение VI се заменя с текста, посочен в приложение II към настоящия регламент.
6.
Текстът, посочен в приложение III към настоящия регламент, се добавя като приложение XIV.
Член 2
Настоящият регламент влиза в сила на третия ден от публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 10 ноември 2009 година.